
VIRO  DOCTISSIMO 


SIGISMUNDO  STOLTERFOTH, 

PATRI  CARISSIMO,  ^ 

OMNI  PIETATE  COLENDO. 


CuL  potius  tradam  hanc  scriptiunculain  quam  Tibi, 
mi  Pater ^  aut  quem  judicem  benigniorem  me  inventu¬ 
rum  sperem  ?  Fateor  minime  Tuis  auribus  digna  esse 
quae  offero^  tamen  si  multo  majora  essent  quae  nunc 
Tibi  dicarem^  nemo  sane  ignoraret  quanto  irvferiora. 
essent  iis  quae  Patri  Amantissimo  a  pio  filio  debeantur. 

VIRO  EXCELLENTISSIMO 


JOHANNI  AUGUSTO  TULK, 

SOCERO  MEO  CARISSIMO 

FAUTORI  SUMMO. 


Accipe,  Socer  Carissime,  hoc  Tentamen  ut  grati 
animi  'pignus,  pro  multis  Tuis  henejiciis,  quibus  jam 
inde  a  prima  nostra  amicitia  et  affinitate  nusquam  me 
cumulare  cessavisti :  crede  etiam  me  semper  elaboratu¬ 
rum  ne  observantiae  et  grati  erga  Te  animi  officio  in 
idlo  votorum  et  negotiorum  genere  unquam  videar  de¬ 
fuisse.  Vale  et  me,  ut  facis,  amare  perge. 

TENTAMEN  PHYSIOLOGICUM 

IN  AUGURALE, 

QUOSDAM  LOCOS 

DE 

NEKVOHUM  SYSTEMATE 

COMPLECTENS. 

AUCTORE  SIGISMUNDO  STOLTERFOTH. 


Cum  sit  in  hac  Alma  Academia  instituto  sa¬ 
pienti  receptum,  ut  qui  salutaris  artis  facti¬ 
tandae  auctoritatem  apud  ejusdem  Senatum 
ambiunt,  materiae  cujusdam  a  re  medica  non 
prorsus  alienae  delectum  faciant  et  de  eadem 
probabiliter  disserant,  si  forte  Doctoris  Medi¬ 
cinae  Gradu  ej  usque  honoribus  digni  videan¬ 
tur  ;  age,  honores  hos,  justis  statutisque  legibus 
aemulantes,  experiamur  virium  nostrarum  te¬ 
nuitatem  in  nobili  illo  argumento  quo  univer-* 
sum  nervorum  systema  continetur.  Neque 
tamen  in  materia  tantae  amplitudinis,  ita  nos- 

trae  facultatis  immemores  sumus,  ut  omnes 
ejus  partes  disputando  amplecti  aut  omnibus 
numeris  a  nobis  absolvi  posse  putemus.  Non 
cadit  in  hoc  institutum  tam  accurata  discepta¬ 
tio,  quae  generum  universa  quaestione  con¬ 
tenta,  physiologos  tantum  ad  aurem  admonere 
cupit,  quanti  inde  fructus  ad  omnes  eorum 
quaestiones  redundaturi  sint,  si  diligenti  et 
accurata  investigatione  animationis  principium 
ab  omnibus  humani  corporis  structuris  discer¬ 
nere  et  dijudicare  didicerint.  Nam  illam  in  his 
structuris  motuum  varietatem,  quam  assidue 

et  tantopere  admiramur,  et  quorum  leges  pro- 

$ 

prium  est  physiologi  munus  investigare,  hos 
profecto  omnes  divinitas  illa  animationis  effi¬ 
cit.  Hoc  sane  discrimine  a  multis  Gallorum 
et  haud  paucis  nostratium  sive  non  animad¬ 
verso,  sive  neglecto  et  despecto,  peperit  mira¬ 
biles  et  contortas  illas  argutias,  ab  illis  ad  vi¬ 
tales  et  salutares  corporis  functiones  et  expli¬ 
candas  et  illustrandas,  non  sine  magno  moli¬ 
mine  in  lucem  editas.  Nam  illud  Bichati 
V.  C.  effatum  “  on  cherche  dans  les  considera- 
tions  abstraites  la  definition  de  la  vie ;  on  la 

‘‘  trouvera,  je  crois  dans  cet  aper9u  general :  la 
“  vie  est  Tensemble  des  fonctions  qui  resistent 
a  la  mort  vereor  ne  effectum  nobis  cum 
causa  manifesto  confundat  et  vitae  affectionem 
pro  vita  ipsa  amplectatur.  Prich ardus  nostras 
vitalium  functionum  causas  singulari  ingenii 
acumine  persequitur,  et  orationis  eo  genere 
utitur,  quod  novitii  nostri  physiologi  velut 
proprium  sectae  suae  dicarunt,  idem  tamen 
argumentum  ad  severioris  subtilitatis  normam 
revocaturus, 'sperans  hac  via  et  ratione,  pleni¬ 
ore  tandem  virium  vitalium  intelligentia  men¬ 
tem  humanam  imbutum  iri :  en  lumen  quod 
in  tantis  tenebris  menti  nostrae  porrigit  atque 
tendit,  ‘‘  to  speak  in  the  language  of  philoso- 
“  phy,  and  dives t  ourselves  of  the  phrases 
“  which  are  peculiar  to  naturalists  and  phy- 
“  siologists,  (the  vital  and  natural  functions 
“  are  modified)  by  the  infinite  skill  and  ever- 
‘‘  varied  contrivance  of  the  artificer  who  gave 
“  origin  to  the  machines  in  which  we  live  and 
‘‘  move,  and  who  so  arranged  the  various  parts 


*  Recherches  Physiologiques  sur  Ia  Vie  et  la  Mort,  p.  J. 


4  DE  NERVORUM  SYSTEMATE. 

“  of  which  they  are  composed,  as  to  render 
them  self-preserving,  and  endowed  with  per- 
“  petual  movement,  and  with  the  property  6f 
“  producing  other  systems  of  similar  struc- 
“  ture.”*  Oratio  gravis,  nec  mediocre  ad  ani¬ 
mos  multorum  pondus  habitura.  Quid  vero 
antistes  ille  physiologorum  nostratium  Ever- 
ARDUS  Homeus?  Quis  enim  cognito  illius  prae¬ 
stanti  ingenio  et  doctrina  perfecta,  quibus  par¬ 
tes  omnis  animantium  varietatis  singularum- 
que  usus  investigavit  et  illustravit,  eundem, 
pace  summi  viri  dixerim,  principii,  novitiis 
nostris  materialismi  dicti,  esse  fautorem  un¬ 
quam  duci  ad  suspicandum  potuisset?  Verum 
tamen  iste  Homeus,  gelatinosae  cuidam  mate¬ 
riae,  qua  globuli  medullaris  substantiae  cerebri 
inter  sese  cohaereant,  vim  vitalem  attribuere 
non  reformidavit,  et  Hunteri  sententiam  de 
“  Materia  Vitae  Diffusa”  laudans,  hunc  animi 
sensum  protulit.  This  grand  idea  of  Mr 
“  Hunter’s,  Mr  Bauer,  by  his  discovery  of 
this  transparent  mucus,  has  realized.”f  Lon- 


*  Treatise  on  Diseases  of  the  Nervous  System,  p.  77. 
f  Pliil.  Trans.  1821,  p.  52.  and  55. 

gum  est  persequi  singula.  Satis  profecto  ex 
illis  locis  jam  intelligitur,  quanta  sit  mentis  hu¬ 
manae  ad  errores  et  falsas  opiniones  proclivitas, 
quanta  incuria  in  rebus  inter  se  maxime  diver¬ 
sis,  vel  non  animadvertendis  vel  confundendis 
et  perturbandis.  Quis  enim  est  qui  dummodo 
id  quod  facultate  agendi  praeditum  est  ab  illo 
quod  ejus  vim  recipit,  distinguere  possit,  qui 
adeo  corpori  organico  facultatem  se  conser¬ 
vandi  sive  se  perpetuo  movendi  ac  reprodu- 
cendi  tribuerit  ?  Quamdiu  Pliysiologi,  rationi 
illi  quae  in  intimis  nescio  quibus  corporum 
partibus,  materiae  subtile  quoddam  genus  ad 
omnes  motiones  in  mundo  aspectabili  produ¬ 
cendas  aptum  ac  valens  esse  docet,  non  modo 
fidem  habent  sed  tanquam  ad  saxum  ita  ad¬ 
haerescunt,  ut  studio  et  spe  cubilia  ejus  inves¬ 
tigandi  consequendique,  in  animantibus  om¬ 
nem  membrorum  fabricam  solertissime  rimen¬ 
tur,  tamdiu,  sit  venia  omini  nostro,  in  vano 
studio  irritisque  conatibus  aetatem  conterent. 
Constat  enim  inter  omnes  qui  rerum  divina¬ 
rum  atque  humanarum  naturam  causasque 
paulo  accuratius  persecuti  feliciusque  assecuti 

sunt,  universitatem  rerum  ex  eo  quod  agit  et 
eo  quod  patitur  constare.  In  quo  quidem  pia¬ 
to,  si  qua  nostra  culpa  inest  verborum  obscu¬ 
ritas,  disertissimum  ejus  interpretem  Cicero¬ 
nem  habemus  inanimum  est  omne  quod 
‘‘  pulsu  agitatur  externo,  quod  autem  animal 
“  est  id  motu  cietur  interiore  et  suo,  nam  haec 
“  est  natura  propria  animae  atque  vis,”^  Quae 
cum  ita  sint,  omnes  facultates  et  vires  quas 
quidem  in  corpore  vivente  percipimus,  ad 
quoddam  principium  internum  revocentur 
necesse  est,  et  sive  earum  vim  in  animo,  sive 
jam  in  corpore  spectemus,  omnes  eodem  Ci¬ 
cerone,  gravissimo  teste  ad  “  illud  quod  sen- 
“  tit,  quod  sapit,  quod  vivit,  quod  viget”  re¬ 
ferri  necesse  est.  Quidnam  desideratis  am¬ 
plius  ?  Nam  hoc  discrimine  concesso,  ipsum 
animationis  principium  et  materiam  ipsam  te¬ 
nemus  :  “  omnia  autem  duo  ad  cohaerendum 
“  tertium  aliquid  requirunt  et  quasi  nodum 
“  vinculumque  desiderant.  Sed  vinculorum 
id  est  aptissimum  atque  pulcherrimum,  quod 


*  Somn.  Scip.  c.  9. 

‘‘  ex  se  atque  de  his  quae  adstringit  quam  max- 
“  ime  unum  efficit.”*  Cujus  quidem  vinculi 
nec  obvii  fateor  et  vulgo  neglecti  certissima 
constansque  natura,  tanto  facilius  animad¬ 
vertatur,  quo  altius  diligentiusque  nos,  ad 
earum  partium  quae  plurimam  specie  varieta¬ 
tem  praebent,  rationes  exquirendas  insinuave¬ 
rimus.  Harum  profecto  singulae  ita  inter 
se  mutuo  sunt  colligatae,  tantamque  ac¬ 
tionum  seriem  explicant  ut  in  hoc  univer¬ 
so  partium  consensu  haud  parum  difficile 
sit  sine  experimentis,  quid  sit  primum  sive 
ultimum  judicare.  Itaque  vereor  ne  mag¬ 
nus  ille  Hippocrates,  humani  quid  sit  pas¬ 
sus,  cum  statuerat  contra,  EjW/o/  hozkt  fjbsv  ovv 
ovh[/jla  simi  rov  (TMfjbccrog,  oKkd  wvtcx,  o^oicog 
xoci  Trdvra  rsXsvrjl,  Enimvero  quasdam  partes 
omni  generi  animantium  esse  vel  maxime  ne¬ 
cessarias,  non  solum  physiologorum  experi¬ 
mentis  sed  ipsa  formatione  pulli  confirmatum 
est.  Haec  etenim  docet  primum  in  progres¬ 
sione  partium  ad  perfectionem  esse  encepha- 


*  Cic.  Tim.  4. 

Ium  atque  ex  hoc  et  medulla  spinali  omnes 
reliquas  corporis  partes  a  natura  produci. 

Atque  ego  non  ignoro  permultos  esse  eos- 

que  scriptorum  subtilitate  longe  celeberrimos 

viros,  qui  huic  sententiae  tanquam  fictae  et 

commentitiae  fabulae  omnem  fidem  abrogent. 

Hi  punctum  saliens  seu  corculum  primam 

« 

futuri  animalis  partem  esse  credunt ;  quorum 
in  numero  ipsum  Harveium  reperimus,  qui 
ad  extremam  “  puncti  illius  sanguinei  salien- 
“  tis”  adumbrationem,  sensa  mentis  hac  illustri 
oratione  apperit,  ‘‘  tantillum  nempe  est  vitae 
“  animalis  exordium,  quod  tam  inconspicuis 
initiis  molitur  plastica  vis  naturae.”  * 

Veruntamen  idem  Harveius  qui  hanc  or¬ 
dinis  generandarum  partium  descriptionem, 
summo  reponebat  loco,  eandem  tamen,  qua 
erat  vir  egregius  fide,  caute  et  prudenter  in 
hanc  sententiam  circumscripsit,  Paradoxa 
“  quaedam  et  problemata  circa  hanc  rem  pen- 


*  De  Generat.  Animal.  Exercit.  XIX. 

sitanda.” — “  Haec  scilicet  ex  observatione 
“  ordinis  generandarum  partium  occurrunt, 
“  atque  alia  etiam,  quae  ex  ipsis  diducuntur, 

“  receptamque  vulgo  physiologiam  haud  pa- 

^  — 

“  rum  turbant.  Nempe  cum  motum  et  sen- 
‘‘  sum  ante  motum  cerebrum  adesse  liquido 
‘‘  cernamus,  manifestum  est  non  omnem  mo- 
“  tum  atque  sensum  a  cerebro  proficisci ;  si- 
“  quidem  ex  historia  constitit,  in  prima  statim 
“  sanguinis  guttula  in  ovo,  antequam  quid- 
“  quam  corporis  efFormatur,  sensum  motum- 
“  que  clare  elucescere.”  ^  Tali  tantoque  suf¬ 
fragio  freti,  quidni  fautores  quoque  Philipici 
de  cordis  motu  placiti,  viam-  sibi  ad  eandem 
confirmandam  munire  possint  ? 

Praeterea  vero  HallerusI  et  Blumenba- 
CHius^  viri  clar.  in  ovi  incubati  descriptioni¬ 
bus  futuri  cordis  inchoamenta  ut  primas  visi¬ 
biles  partes  ante  omnium  oculos  posuerunt. 


*  Exercitat.  LVII. 

f  Element.  Physiol.  Vol.  I.  450. 

t  Comparative  Anat.  translated  by  Lawrence,  p.  480. 

Veruntamen  minime  dubito  quin  omnes,  qui 
aut  argumentis  pro  vera  epigenesi  in  anima¬ 
lium  formationi  ab  Harveio  jampridem  ex¬ 
cogitatis  assenserint;  aut  qui  Cl.  Blumen- 
BACHii  opinioni  suffragrari  maluerint,  qui  re¬ 
centi  memoria  evolutionis  decreti 'oppugna- 
tdr,  non  minore  acumine  ejusdem  vanitatem 
profligavit  quam  de  principio  Nisu  Formativo 
illi  appellato  strenue  disputavit;*  aut  qui 
insuper  partes  futuri  animalis  illo  ordine  esse 
conformatas,  qui  maxime  momento  singula¬ 
rum  in  oeconomia  animali  congrueret,  credi¬ 
derint,  adeo  universi  libentissime  fidem  Mai.- 
piGHiif  et  Lancisii^  observationibus  de  ovo 
incubato  sint  habituri.  Eximia  haec  ingenia 


*  Essay  on  Generation,  trans,  by  Cbichton. 

■  t  “  Post  horas  sex  pulli  carinae  et  capitis  inchoamenta 
ronae  specie  emergebant — Elabente  die  capitis  tumor  emer¬ 
gebat,  et  diductis  in  dorso  zonis,  carinae  concavitas  efforma- 
batur  quae  spinali  medullae  locum  praebebat,  cui  vesiculae 
cerebri  appendebantur.” 

t  “  Posfe  sex  aut  septem  ab  incubatu  horas  in  cicatri¬ 
cula  clare  conspexi  carinam  cum  pulli  rudimentis  et  umbi¬ 
licalibus  vasis  a  circulo  quocolliquamentum  circumscribitur. 

capitis  et  spinae  rudimenta  ut  pulli  inchoa- 
menta  cuiiosis  oculis  perspexerunt.  His  na¬ 
turae  sagacissimis  investigatoribus  major  jam 
quam  ante  merito  tribuenda  est  auctoritas. 
Etenim  perillustres  illi  viri  Everardus  Ho- 
MEUS  et  Bauerus  qui  alia  secretiora  naturae 
penetralia  microscopii  ope  penetraverunt  et 
illustrarunt,  nuper  quoque  animos  ad  explo¬ 
randum  ordinem  quo  partes  pulli  ab  ovo 
emergerent,  attenderunt,  felicissimoque  suc¬ 
cessu  Malpighii  et  Lancisii  sententiam 
confirmarunt,  prima  pulli  rudimenta  esse  ce¬ 
rebrum  et  medullam  spinalem,  hasque  partes 


Post  duodecem  horas  in  Carinam  caput  pulli  cum  vertebra¬ 
rum  nodis  apparens.  Elapsis  duodetriginta  horis  cor  ipsum 
ad  spinae  latus  deprehendi.” 

De  his  observationibus  Hallerus  haec  tradidit,  Non 
repugno  quin  calidiori  sub  coelo,  Bononiae  quidem  Malpi^ 
GHics  Romae  vero  Lancisius  aliquae  fetus  ipsius  initia  vi¬ 
derint.  Verum  eorum  certe  virorum  felicitatem  in  nostro 
aere  attingere  nunquam  datum  est,  et  apparebit,  ex  ordine, 
sex  horarum  ovum  Malphigiiianum  nihilo  imperfectius 
esse,  quam  quidem  ovum  viginti  horarum  nostrae  observa¬ 
tionis. — 0/7.  Minor.  Tom.  II.  p.  68. 

priusquam  cor  apparere.^  Jam  quantum  illud 
est  ad  nervorum  principatum  vindicandum 
quod  ScARPAE  ingenio  debemus  ?  Nervos  in 
intimam  cordis  structuram  verissime  pene¬ 
trare  ?  f  Quis  tandem  sustineat  contendere  il¬ 
lam  animalis  partem  quae  aeque  ac  reliquae 
corporis  partes,  ex  nervorum  causis  pendet, 
primum  fabricari  et  nervos  postea  ejus  struc¬ 
turam  subire  ?  Scilicet  iis  haec  opinio  unquam 
fraudi  fuerit  qui  Hallerianam  illam  decan¬ 
tatam  irritabilitatem  ex  nervorum  vi  pendere 
credunt  ?j:  Omnino  ratione  et  experientia 


♦  Philos.  Trans.  1822,  p.  542. 

+  Tabulae  Neurol.  Card.  Nerv.  &c.  vide  etiam  Script. 
Neurolog.  Minor.  Select.  Ludwig  “  et  quae  ibi  Tomi  iVti 
initio  ab  Zebenero  disputantur  contra  illa  argumenta  Bkh- 
RENDs  quibus  hic  vir  cl.  conatus  est,*'  cor  nervis  care»e  de¬ 
monstrare. 

t  Aujourd’hui  que  l’on  connait  les  uerfs  de  toutes  les 
parties  musculaires,  aujourd’hiii  que  1’  on  ne  peut  concevoir 
de  fibre  musculaire  qui  ne  soit  en  rapport  avec  un  filet  ner- 
veux,  personne  n’oserait  plus  soutenir  que  ce  filet  nerveux 
reste  passif  lors  de  la  contraction  j  tout  ce  qui  est  bien 
prouve,  c’cst  que  la  contraction  peut  se  faire  independam- 

docciiiiir,  illas  animantium  partes  ex  quibus 
reliquae  perpetuo  animationem  suam  derivant 
primum  necessario  fabricari.  Ita  tandem  in¬ 
fimam  illius  vinculi  partem  tenemus  qua  ani¬ 
ma  cum  corpore  ligata  est  et  per  quam  in 
extrema  et  ultima  corporeae  fabricae  descen¬ 
dit.  ^  Quodsi  haec  commoda  esset  occasio  de 
prima  hac  formatione  copiosius  disserendi, 
plurima  de  Aristotelis  in  hanc  rem  senten¬ 
tia  et  de  Clar.^  Blumenbachii  nisu  formati- 


ment  de  toute  sensation  dans  1’animal,  et  de  toute  volontc 
'^iie  cette  sensation  aurait  produite.  Cuvier.  Vide  etiam  cx* * 
perimenta  quaedam  de  Cordis  Motu  a  cel.  Brodie  peracta 
et  Doctore  Cooke  in  percelebri  ejus  opere  On  Nervous 
Diseases,”  narrata  j  ibidemque  quae  ex  Brodie  sententia  ab 
his  experimentis  concludenda  sint. — Vol.  I.  p.  61 — 66. 

*  The  nerves  pervade  every  part,  and  give  to  the  whole 
set  of  organs  and  functions  a  necessary  vital  dependance  up- 
on  eacli  othcr,  so  as  to  bestow  upon  the  animal  the  feeling 
of  individuality,  and  to  connect  all  its  operations  withbut  any 
visible  change  in  its  structure  and  composition. — Bostock’s 
Eleinent.  Syst.  of  Physlol.  Vol.  I.  p.  260. — Vid.  Orat,  de 
Animi  et  Corporis  consensu  Miral.  J.  de  Gorter^ 

Bat.  1750. 

vo  dici  a  nobis  possent :  enim  vero  discrimen 
illud  quod  in  ipsa  rerum  natura  deprehendi¬ 
tur,  et  quod  supra  significavimus,  satis  nos¬ 
tram  de  hac  re  sententiam  enudabit,  quippe 
facultates  illae  et  vires  formandi  ac  conservan¬ 
di  eadem  substantia  continentur. 

Jam  vero  ad  id  quod  alterum  est  hujus  nos¬ 
tri  periculi  caput  accedamus,  et  cum  Profes¬ 
sores  eruditissimos  atque  Universitatis  hujus 
literarum  longe  longeque  celeberrimos  minime 
omnium  praeterire  possit,  quam  late  illa  mate¬ 
ries  quam  hoc  tempore  ad  disputandum  dele¬ 
gi,  pateat,’  spero  quae  illorum  benevolentiae. 
est  atque  confido,  solitam  iUam  mihi  datum 
iri  veniam,  si  in  argumento  longe  gravissimo 
atque  tot  tantisque  ingeniis  agitato  et  inqui¬ 
sito,  leviter  tantum  et  modice  summa  rerum 
capita  tangam. 

Zoophyta,  quae  secundum  naturae  investi¬ 
gatores  infimum  animalium  gradum  tenere  di¬ 
cuntur,  neque  cerebri  gangliorum  neque  ner¬ 
vorum  ne  levissimum  quidem  signum  exhi- 

bent.  Nam  fibrillae  quae  in  paucis  ut  in 
bolothuriis,  asteriis  et  sepunculis  reperiuntur, 
hae  pro  veris  nervis  an  habendae  sint,  de  illo 
sane  adhuc  dubitatur. 

In  vermibus,  insectis  et  crustaceis  ganglio¬ 
rum  seriem  inter  se  ligatam,  nervis  interce¬ 
dentibus,  deprehendimus.  In  molluscis  quae 
et  branchiis  et  corde  gaudent,  non  ipsum  ce¬ 
rebrum  sed  ganglion  centrale  uniforme  gulae 
ut  plurimum  adhaerens  repentur  :  usque  ta¬ 
men  ad  hunc  progressionis  gradum,  nullum 
sensuum  certe  eorum  significationis  vestigium 
apparet.  In  piscibus  mitem  et  reptilibus, 
genus  nervosum  propius  ad  animalium 
perfectiorum  formam  et  figuram  accedit, 
in  quibus  cerebrum  quidem  et  cerebellum, 
necnon  nervos  ad  organa  sensuum  perti¬ 
nentes  et  medullam  spinalem  videmus ;  du¬ 
plicitatem  substantiae  cerebralis  atque  gy¬ 
ros  adhuc  non  videmus ;  nec  encephalus 
maximam  calvariae  partem  implet,  nec  ipsum 
eranium  capitis  constituit  majorem  molem.  . 

In  avibus  prima  tantum  duplicis  substan¬ 
tiae  apparent  vestigia,  in  cerebello  etiam 
quamdam  quasi  imaginem  arboris  vitae  vide¬ 
mus.  Aves  autem  multis  insignibus  parti¬ 
bus  destituuntur,  uti  commissuris,  fornice  cor¬ 
pore  calloso  et  septo  lucido.  Corpuscula  quae 
diligenter  et  constanti  ratione  natura  separata 
in  piscibus  inveniuntur,  in  avibus  quidem  for¬ 
mam  tuberum  quaternorum  appropinquant, 
at  moles  encephali  mammalium  quam  pluri¬ 
mum  superat  rationem,  nam  in  frigilla  spino, 
quatuordecies  duntaxat,  in  aliis  frigillis  vige- 
sies  et  amplius,  in  gallo  vigesies  quinque  ex¬ 
currit.* 

IMammalium  proxime  at  homines  encepha- 
lum  accedit,  quippe  plerumque  omnes  ejus 
partes  comprehendens,  idem  tamen  imdta  et 
insignia  discrimina  exhibens,  quoad  speciem, 
structuram  magnitudinem  et  partium  ration¬ 
es.  Quod  vero  ad  speciei  et  structurae  diver¬ 
sitatem  attinet,  accurate  illud  descriptum  le- 


*  Haller.  Klem.  Ehysiol.  Lih.  X.  Sect,  1. 

gimiis  in  Clar.  Sprengel  Institutionibus 
Physiologicis,  ^  340,  et  apud  alios  scriptores. 
Itaque  hic  paucis  solummodo  insignem  illam 
in  magnitudine  diversitatem,  quae  hominum 
inter  et  bestiarum  cerebra  existit,  attingere 
lubet.  Quod  in  Aristotelis,*  Plinii,!  et 
Rufi  Ephesii,:]:  scriptis  proditum  legimus 
maximum  homini  inter  animalia  cerebrum 
esse,  id  haud  dubie,  elephantis  cerebro  excep¬ 
to,  et  comparatione  tantum  inter  hominis  et 
brutorum  cerebra  instituta,  non  item  inter  ra¬ 
tionem  cerebri  uniuscujusque  et  molem  cor¬ 
poris,  vere  effatum  reperiemus.  Attamen 
calculum  hunc,  qiio  homini  maximum  pro 
mole  corporis  cerebrum  tribuitur,  minime  cum 
ipsa  natura  congruere,  et  investigatione  re- 
centiorum  philosophorum  edocemur,  et  su¬ 
pra  pauca  istius  discrepantiae  exempla  ex  a- 
vium  cerebris  laudata,  enumeravimus.  Dis¬ 
crimen  autem  esse,  et  gi^ave  illud  et  adhuc 


*  De  Part.  Animal.  Lib.  II.  c.  7. 
t  Ilist.  Nat.  Lib.  XI.  c.  xlix.— Edit.  Fran/ii. 
X  Med.  Alt.  Principes,  p.  115. 

sine  ulla  exceptione  Clar.  Solmmeiuxg  * 
plane  nos  docuit,  et  ratione  quae  inter  sys¬ 
tematis  nervorum  partes  intercedit,  contine¬ 
tur.  Constat  enim  hodie  inter  omnes,  ipsos 
nervos  et  eam  encephali  portionem  quae  iis 
respondet,  multo  majorem  partem,  respectu 
universae  molis  cerebri  habito,  in  reliquis  ani¬ 
mantibus  quam  in  homine,  constituere.  Ex 
hoc  vero  discrimine,  magna  illa  cerebri  pars 
quae  nec  ad  supra  a  nobis  commemoratam 
pertinet  et  cui  proprie  Partis  Nervosae  no¬ 
men  imponere  liceat,  illa  igitur  homini  tan- 
quam  organum  ad  animi  ejus  praestantiorem 
partem  declarandam,  est  tribuenda  ;  atque  a 
minore  mole  nervorum  ad  sensuum  organa 
progredientium  quam  in  bestiis,  concludi  pos¬ 
sit,  non  esse  animalem  propriam  homines  na¬ 
turam,  immo  vero  hanc  nervorum  et  encepha¬ 
li  distributionem  eo  consilio  naturae  legibus 
largiri,  ut  faciliorem  dominatum  rationi  et  in- 
telligentiae  quibus  nihil  est  in  homine  di- 

vinius”  tribuat. f 

*  De  Basi  Encephali  et  Originibus  Nervorum,  etc. 

t  “  A  mesure  que  la  capacite  cerebrale  diminue  ses  ou- 
vertures  augmentent  j  les  cordons  nerveux  qui  les  tiaver- 

Ex  hac  levi  immensi  pene  operis  adumbra¬ 
tione,  nemo  hanc  rem  vel  probabiliter  calluerit, 
quin  ex  structura  encephali  humani  et  nervor¬ 
um  distributione,  omnes  inferiores  gradus  ad 
summam  in  homine  perfectionem  perductos 
esse,  plane  agnoscat :  “  The  human  brain  is 
“  the  most  perfect  in  the  number  and  deve- 
“  lopement  of  its  parts ;  none  being  found  in 
“  any  animal  which  man  has  not,  while  se- 
“  veral  of  those  found  in  man  are  either  re- 
“  duced  in  size  or  difficient  in  various  ani- 
‘‘  mals.  Hence  it  has  been  said,  that  by  tak- 
“  ing  away^  diminishing,  or  changing  propor- 
“  tions,  -  you  might  form,  from  the  human 
“  brain,  that  of  any  animal ;  while,  on  the 
‘‘  contrary,  there  is  none  from  which  you 

could  in  like  manner  construet  the  brain  of 
“  man.”* *  Enimvero  quid  hoc  rei  est  ?  quae 

sent  sont  plus  volumiiieux,  les  uiuscles  plus  forts,  les  visce- 
res  plus  energiques,  les  appetits  plus  vehemens,  les  seiis  plus 
actifs,  et  la  vie  purement  animale,  en  geueral,  plus  deve^* 
loppee  et  presque  en  raison  inverse  de  la  vie  intellectuelle 
et  du  cerveau.”  Oeuvres  de  ViCQ.  i>’Azyr  par  Moreau, 
Tom.  YI.  p.  8. 

*  Lectures  on  Physiol.  Zool.  and  the  Nat.  Hist.  of  Man, 

p,  181. 

vis  ?  ubi  tandem  latet  quae  hanc  naturae  di¬ 
versitatem  efficit  ?  Equidem  sic  censeo  veram 
ejus  causam  in  principii  animationis  diversis 
agendi  modis  esse  exquirendum.  Hoc  illud 
est  quod  ex  his  variis  formis  elucet ;  hoc  quod 
secundum  peculiarem  singulorum  animalium 
animam  postremas  suas  in  natura  determina¬ 
tiones  manifestat.  Censeo  insuper  veterum 
sermonem  quo  quod  vivit  quod  viget 

quod  sentit  quod  sapit”  pulchre  inter  se 
distinguntur,  physiologicis  nostris  et  ad  eo¬ 
rum  sententias  enarrandos  et  effectus  experi¬ 
mentorum  describendos,  plurimum  profutur¬ 
um.  Sed  loci  nobilis  lateque  patentis  animad¬ 
versionem  rursus  sub  finem  disputationis 
excitabimus,  Nunc  pauca  de  peculiari  ence¬ 
phali  et  nervorum  munere  subjungamus. 

Encephali  et  nervorum  propria  munera  et 
Hippocratem  et  Aristotelem  ignorasse 
nemo  dubitare  potest  :  ille  quamquam  in 
quibusdam  locis  intellectus  sedem  (jerebro  at¬ 
tribuit,  plerumque  tamen  de  eo  tanquam  de 
glandula  quadam  crassam  pituitam  secernen- 

te  loquitur.* * * §  Sub  voce  |  plane  tendi¬ 
nes,  ligamenta  et  nervos  confundit,  Aristo¬ 
teles  ad  eosdem  errores  alterum  adjunxit 
omnium  minime  tam  eximio  acumini  consen¬ 
taneum,:!: 

Gallenus^  et  Rufus  Ephesius||  de  He- 
ropliilo  et  Erasistrate  memoriae  tradiderunt, 
illum  systema  nervorum  definivisse  ej  usque 
partes  descripsisse ;  hunc  cerebri  gyros  inteh 
lectus  sedem  assignasse;  nervorum  quoque 
binos  ordines  ex  cerebro  progredientes,  unum 
motui  alterum  sensui  servientem  statuisse. 
Herophilus  insuper  aliquos  voluntati  esse  obe- 
dientes.  Ex  his  plane  cognoscimus  hodier¬ 
nam  hujusce  rei  divisionem  jam  olim  fuisse 
excultam.  Hanc  anatomices  partem  a  veteri¬ 
bus  tam  accurata  delineatam,  recentiorem 


*  votrov. 

f  V.  Faesii  Oecon.  Hipp.  sub  hac  voce, 

t  De  Part.  Animal.  L.  II.  c.  7. 

§  De  Hupi*.  et  Piat.  Decretis,  L.  VII,  c:  8. 
II  Me<l.  Artes  Principes,  p.  119. 

multi  ita  expleverunt,  ut  manifestum  sit, 
quantum  neurologiae  studiosi  illustrium  vi¬ 
rorum  AVillisii,  Vicq.  d’Azyii,  Monroii, 
ScEMMEIlINGII,  WrISBERGII,  MeKELII,  ScAR- 
PAE  aliorumque  operibus,  iconibus  iliustratis 
debeant.  Ingenio,  studio  et  diligentiae  clar. 
virorum  Gallii  et  Reillii  accurationem  en¬ 
cephali  intimae  structurae  notitiam  debemus. 
Nuper  vero  exorti  sunt  physiologi  qui  se  totos 
in  studium  variae  structurae  munera  indagan¬ 
di,  tradiderunt ;  itaque  Cei.  Flourens,  Gal¬ 
lus,  experimentis  summa  solertia  peractis,  no¬ 
bis  monstravit  quae  peculiares  ejus  partes  ar¬ 
tificialiter  stimulandae  sint,  ut  motum  in  mus¬ 
culis  excitemus,  corpora  videlicet  quadragemi- 
na,  quibus  quidem  punctis,  statim  tremores  et 
nervorum  distentiones' se  manifestant.  Cerebro 
contra  et  cerebello,  corporibus  striatis  et  thala¬ 
mis  nervorum  opticorum  vel  frustulatim  prae¬ 
cisis,  nullum  tamen  ex  animali  doloris  signum 
extorquent.  Uno  vero  dun taxat  cerebri  he¬ 
misphaerio  abscisso,  continuo  auditus  ct  vi¬ 
sus  lateris  plagae  objecti  oblati  sunt,  motu 
nihilominus  iridis  in  oculo  ita  remanente,  ut 

corporibus  qiiadrageminis  funditus  destruc¬ 
tis,  ipse  evanescat.  Praeterea  quando  cere¬ 
brum  exscinditur,  animal  voluntarii  motus 
facultatem  amittit,  i.  e.  nullum  voluntarium 
motum  efficit,  nisi  externo  impulsu  cogatur. 
Tum  vero  status  ejus  maxime  solet  referre 
somnum,  cum  enim  situs  membrorum  fuerat 
difficilis,  animal  hunc  immutavit;  cumque 
stimulo  cogitur,  id  vitare  conatur.* 

Nec  defuit  nostris  hominibus  in  subtili  hoc 
genere,  vel  sagacitas  ingenii  vel  observationis 
et  laboris  constantia.  Nam  Bellius,  V.  C. 
quam  plurima  de  singulorum  nervorum  mu¬ 
neribus  digna  hominum  auribus  edidit.  Ille 
nos  potissimum  docuit  illud,  opiniones  vete¬ 
rum  anatomicorum  de  duplice  nervorum  ge¬ 
nere,  experimentis  constabiliri  posse,  et  de 
duobus  ordinibus  nervorum  ex  medulla  spi¬ 
nali  progredientium,  unum  ex  ejus  anteriore 


*  Rechercbes  Experimentales  sur  les  Propriet  es  et  les 
Fonctions  du  Systeme  Nerveux,  etc.  par  P.  tlouRENs. 

columna  alterum  ex  posteriore,  munera  di¬ 
versa  habere,  illumque  motui  hunc  facultati 
sentiendi  subvenire^  atque  opitulari.  Haec 
Bellii  solertissimi  experimenta  non  minore 
solertia  et  iteravit  et  felici  eventu  confirma¬ 
vit,  felix  Magendii  ingenium.* 

Deinde  idem  iste  Bellius  nos  docuit 
quintum  par  Willisii  seu  tngeminum  ner¬ 
vos  spinales  referre,  quippe  ganglio  prope 
suum  ortum  et  binis  muneribus  gaudens. 
Tertium  par  oculi  musculos  voluntarios  in¬ 
gredi.  Quartum  quasdam  insensibiles  motus 
ordinare.  Quintum  toti  capiti  et  faciei  fa¬ 
cultatem  sentiendi  praebere.  Septimi  paris 
portionem  duram  ad  faciem  et  palpebrarum 
musculos  pertinere  et  hos  cum  alteris  muscu¬ 
lis  respirationis  copulare.  Denique  octavum 
par  et  spinalem  accessorium  nervum  functioni 
respirationis  servire.f 


*  Journal  de  Physiologie  Experimentale,  T.  1.  p.  276 — 
366. 

t  Plui.  Trans.  Lond.  1823. 


DE  NERVORUM  SYSTEMATE. 


25 


Sed  de  peculiari  ceterorum  nervorum  usu, 
locus  adeo  non  expletus  est,  ut  magnopere 
adhuc,  in  hac  literarum  luce  experimentorum 
auctoritatem  desideret :  quoniam  vero  inves¬ 
tigatio  plane  ardua  et  difficilis  ipsa,  et  vero 
expeditissimis  manibus  suscepta,  multis  ta¬ 
men  erroribus  obnoxia  est,  poscit  haud  dubie 
docta  audacia  non  solum  comitem,  strenuam 
et  stabilem  manum  sed  etiam  illud  subactum 
ingenium,  quod  in  rebus  occultis  et  ab  ipsa 
natura  involutis  lente  ad  conclusiones  festi¬ 
net. 

Non  semper  ea  sunt,  quae  videntur,  dicipit 
Frons  prima  multos,  rara  mens  intelligit, 

Quod  interiore  condidit  cura  angulo. 

Quam  nostram  sive  cautionem  sive  spem 
et  desiderium,  nemo  spero  admirabitur,  qui, 
quae  nuper  Magendius  de  quibusdam  sen¬ 
suum  nervis  scribserat,  cognoverit.* 

Encepbalum  et  nervos  instrumenta  modo 


*  Journal  de  Phjsiologie,  T.  IV.  169. 

haberi  ad  quasdam  determinationes  principis 
causae  conformata,  supra  quidem  universe 
est  proditum.  His  nunc  addiderim  omnes 
varietates  horum  instrumentorum  quas  in 
animalibus  cernimus  a  veteribusque  in  tria 
genera  distributa  sunt,  in  homine  ut  in  mi- 
crocosmo  compleri.  Igitur  in  homine  plane 
agnoscimus  animam  seu  vim  vegetativam, 
sensiferam  et  intelligentem  et  ad  unam  alte- 
ramve  harum  sunt  omnes  vitales  motus  ad- 
scribendi.^  Si  enim  diligenter  vitalia  phe- 
nomena  perscrutemus  in  nobismetipsis  omnes 
facultates  quibus  infima  animantia  gaudent, 
inveniemus :  nec  raro  sive  in  morbis  seu  na- 


*  Haec  princijjii  animationis  divisio,  cuncta,  ni  fallor,  ea 
quae  recentior  illa  Bostockii  comprehendit.  Nam  trium 
illarum  Classium  in  quas  vir.  cel.  omnes  hominis  functiones 
dispertivit,  videlicet,  Contractile. — Sensitive  and  Intellec- 
tual ,  vis  Vegetativa  earundem  functionum  causam  quae  a 
Bostockio  “  contractile”  appellantur,  sibi  vindicat.  Omnis 
discrepantia  nostrarnm  distributionum,  ad  meum  quidem 
sensum,  in  hoc  posita  est,  quod  Bostockius  de  tribus  effec' 
tuum  ordinibus  disserat  ego  viribus  efficientibus  nomina  im¬ 
ponere  ausus  sim. 

turae  lusibus,  corpora  humana  animae  so¬ 
lius  vegetativae  obedientia  sentimus.  Ali¬ 
quando  etiam  ab  iisdem  causis  homines  intel¬ 
lectu  carere  videmus,  qui  omnibus  nihilomi¬ 
nus  sensibus  gaudeant.  In  statu  priore  sunt 
omnes  illi  acephali  qui  post  natum  brevi  tem¬ 
pore  quaedam  appetitus  assimilationis  et  nu¬ 
tri  tionis  signa  ostendunt.*  Posterioris,  varii 
morbi  capitis  et  casus  quibus  illud  est  obnox¬ 
ium,  exempla  praebent. 

Quidni  igitur  colligamus  encephalo  ad  fa¬ 
cultates  reproducendi,  vigendi,  sentiendi  et 
loco  movendi  non  esse  opus.  In  animalibus 
autem  sensibus  ipsis  praeditis,  encephalus 
plus  minus  perfectus  adest,  et  ad  hominis 
propriam  naturam  sive  intellectus  praesen¬ 
tiam  declarandam  maxime  est  necessarius. 
Omnino  ab  experientia  et  ratione  docemur, 
has  tres  animarum  seu  virium  formas,  miri¬ 
fica  quadam  conjunctione  hominis  vitam  in¬ 
dividuam  ita  constituere,  ut  duo  inferiora  su- 


*  Med.  Chir.  Trans.  V.  165. 

.periori  seu  intelligenti  serviant.^  Hic  sane 
intimus  consensus  experimentis  clarissime  est 
evictus,  etenim  encephalo  quavis  laesione  su¬ 
bito  et  violenter  impresso,  omnes  functiones 
vitales  simul  disistunt ;  quin  ubi  laesionis 
causa  minus  violenter  agat,  omines  nihi¬ 
lo  secius  languescent.  Sed  ratio  atque  via 
qua  haec  conjunctio  efficitur,  est  altioris 
profecto  indaginis.  Supra  monuimus  Genus 
Nervosum  esse  infimam,  illus  vinculi  quo 
anima  corpori  ligatur,  partem,  ad  quam  ubi 
pervenerimus,  ultimum  aspectabilem  tenemus 
gradum,  et  hic,  istos  sistere  necesse  est,  qui 
ne  existere  quid  crediderunt,  quod  tactui  et 
visui  non  sit  obnoxium  t  Sed  quis  dubitare 


*  II  y  a  efFectlvement  dans  le  corps  humain,  comme  dans 
tout  corps  organise  et  vivant,  les  plienomenes  essentiels  de 
la  vie,  savoir  j  la  nutrltion  et  la  generatioii,  actions  organ- 
iques  dont  Texercise  est  subordonne  h.  d’autres  actions  pro- 
pres  aux  animaiix  5  savoir,  les  mouvemens  musculaires  et 
les  sensations  soumiseset  les  sensations  souraiseselles-memes 
a  Tinnervation.  Ces  actions  animales  enfin  sont  dirigees 
par  des  fontions  d’un  genre  superieur  5  ce  sont  celle  de  Tin- 
telligence.  '  UAnat.  Gdnerale,  par  Beclard,  p.  106. 

+  Non  enim  sequitur  id  non  existere  quod  sensibus  nos- 

sustineat  quin  multae  sint  formae  materiae 
multo  subtiliores  iis  crassis,  quae  oculis  oc¬ 
currant  ?  Nam  minutae  illae  latitantesque 
materiae,  cuique  peculiares  formae,  nonne 
electricitatis  et  galvanismi  leni  quasi  tormento 
in  lucem  et  conspectum  producuntur?  nec 
crescens  indies  rerum  usus,  dubitare  ullo  mo¬ 
do  sinit,  quin  in  abdito  materiae  recessu,  la¬ 
titant  subtiliores  etiam  illis  formis,  quas  ad¬ 
huc  ad  cognitionem  produxit  curiosa  homi¬ 
num  felicitas,  verumque  fuisse  poetam  cum 
divinitus  caneret ; 

One  first  matter  all, 

Endued  with  various  forms,  various  degrees 
Of  substance,  and  in  tliings  that  live  of  life^ 

But  raore  refin’d,  more  spiritous  and  pure, 

As  nearer  to  hira  p!ac’d  or  nearer  tending  : 

Each  in  their  several  active  spheres  assign’d, 

Till  body  up  to  spirit  work,  in  bounds 
Proportion’d  to  each  kind. 


tris  perceptibile  non  est.  Indignum  est  philosophi  earum 
rerum  existentiam  negare,  quas  sensibus  comprehendere  non 
potest,  si  tamen  ratio  firma  necessariam  illarum  existentiam 
evmca,t.~- Mar/ierr.  Prelect.  in  Boerhaav.  Inst.  Med.  II.  383. 

Magnus  et  immortalis  Newtonus  sub  fi¬ 
nem  ejus  “  Principiorum”  subtili  cuidam  spi¬ 
ritui  omnes  effectus  quos  in  mundo  specta¬ 
mus  attribuit ;  et  mihi  maxime  rationi  con¬ 
sentaneum  esse  videtur  talem  subtilem  spiri¬ 
tum  nervoso  genere  insidere,  et  principio 
animationis  propriam  quamdam  rationem 
praebere,  qua  unaquaeque  secundum  illas 
organorum  varietates,  quibus  singulae  ani¬ 
mantium  naturae  fruuntur,  se  ad  humanam 
prodat  cognitionem. 

Esse  revera  quoddam  Nervosum  Fluidum, 
ipsiusque  naturae  vi  contineri,  ultimae  anti¬ 
quitatis  constat  fuisse  sententiam.^  Nec  de¬ 
fuere  recentiores  philosophi  ingenio  et  doc¬ 
trina  florentissimi,  qui  adeo  non  dubitarent, 
quin  nervorum  systemati  subtilis  quaedam 
materia  interesset,  ut  haud  pauci  omnem  ei 
vim  activam  tribuendam  esse  putarent ;  alii 
prudentiores  et  meo  quidem  judicio  magis 


*  Halleb  Elera.  Physiol.  IV.  865. 

iidem  rationi  et  vero  consentientes  facultatem 
hujus  materiae  his  finibus  terminarunt,  hanc 
materiam  ut  animae  viam  solummodo  ratio¬ 
nemque  praebere  statuerent,  cujus  beneficio 
divina  illius  et  supra  omnes  sensus  posita  vis 
in  conspectum  prodiret,  yirtutisque  suae  prae¬ 
sentiam  declararet.  Causa  nobilis  hujus  fiuidi 
cum  diversis  nominibus  a  diversis  patronis  es¬ 
set  judicata ;  factum  est  ut  eam  modo  Flui¬ 
dum  Nervosum*  seu  Spirituosum ;  Spiritus 
animalesj* et  Vitales;  t  modo  ^^thera  ^  et  jEthe- 
ra  Animalem  ;ll  Oxy genium, IT  Galvanismum, 
Electricitatem**  appellari  videamus.  Ceterum 
recentior  illa  hypothesis  tt  quae  fluidi  nervosi 
naturam  unam  eandemque  esse  quae  electri- 
citatis  asserit,  nec  naturae  congruere  videtur, 
et  tota  illa  hujus  quaestionis  apud  Hallerum^ 
reprehensio,  ni  fallor,  nondum  plane  diluta 


•  WiLLIS.  t  Descartes.  f  Glisson.  §  Hoffmann. 

II  Nic.  Robinson. 

^  Sprengl.  Hist.  de  la  Med.  Vol.  V.  p.  76.  ubi  Mayow, 
Crook,  etc.  banc.notionera  attribuit. 

**  Reil,  Hcmboldt,  Albini  and  Philip. 
f  t  Philip  on  VitaLFunctions,  Part  II.  c.  xi.  &  xii. 

atque  infirmata  est.*  Nam  qui  electrici  tatis 
eandem  cum  principio  vitali  virtutem  esse  mag¬ 
no  argumentorum  molimine  confirmare  stu¬ 
duerunt,  nec  gloriosa  haec  sapientia  multum 
differt  ab  amabili  insania.f  Esse  tamen  quod 
ex  cerebris  in  nervos  influat  nec  a  virorum  cla¬ 
rissimorum  judicio  abhorret,  et  Monroii,:|: 
Whytt,§  HallerIjH  et  Blumenbachii^  auc¬ 
toritate  roboratur.  Enimvero  magni  illi  viri 
etsi  nullam  in  nervis  fistulosam  structuram 
agnoscerent  ipsi  armato  oculo  subjectam,  haud 
tamen  propterea,  ipsam  structuram  existere 
negabant ;  quid  quod  ejus  desiderio  talis  fluidi 
naturam  subtilissimam  esse,  arbitrarentur  ?  Et 
Hallerus  de  conditionibus  fluido  istiusmodi 
necessariis,  ut  ad  omnia  ejus  et  gravissima 


*  Elera.  Physiol.  Vol.  IV.  p.  380. 

Metaphysically  speaking,  the  subtile  orethereal  agents 
that  are  called  into  aid  iu  our  explanatiori  of  the  vital  phe- 
iiomena,  are  as  truly  matevial  as  the  densest  stone  or  raetal. 
Bostock’s  Physiol.  p.  556. 

4;  Works,  4to,  p.  526 — 544.  Ibid.  p.  489. 

I|  Eleni.  Physiol.  Vol.  IV.  p.  565 — 592» 

^  Instit.  Physiol.  sect.  xii. 

munera  aj)te  conveniret,  copiose  disseruit. 
Attamen  in  nupera  nervorum  fabricae  inves¬ 
tigatione,  Bogrosii  ingenium  reperit  singulos 
nervos  habere  canales  facile  argento  vivo  im¬ 
misso  permeabiles.t  Quodsi  hujus  inventi 
auctoritas  futuris  experimentis  constabilita 
fuerit,  plus  inde  roboris  in  decreto  fluidi  ner¬ 
vosi  tenebimus,  si  isti  canales  oculo  non  arma¬ 
to  visibiles,  nulla  fluidi  intus  congesti  signa 
patefaciant,  cum  vel  lino  circumdantur  vel 
extremae  eorum  partes  sectae  exponuntur,:!: 
Praeterea  vetus  illa  opinio  de  glandulosa  cere¬ 
bri  formatione,  quae  plus  minus  praevalebat 
ex  quo  tempore  Malpighius  de  cerebri  cor¬ 
tice  scripserat,  nonne  eadem  cum  hoc  Bogrosi 
invento  conjuncta,  fundamentum  probabile 


*  Loc.  citat,  p.  3ri* 

f  Archives  Generales  de  Mecl.  Juin.  1S25. 
t  Potest  etiam  major  esse  ratio  resistentium  membrana- 

t 

rum  ad  suum  liquorem,  ut  non  facile  in  tumorem  ab  eo  li¬ 
quore  agatur,  sed  cogatur  refluere,  et  in  alium  liberumque 
ramum  descendere,  ut  et  in  arteriis,  quas  tanto  impetu  Cor 
conatur  distendere,  post  injectum  vinculum,  tamen  saepe 
tumor  omnino  nullus  appareat.— L.  cit.  p.  3b7» 

conjecturae  praebeat,  esse  quandain  fluidi  ner¬ 
vosi  circulationem,  per  quam,  ut  per  medium 
mobilissimum,  omnia  sensationis  et  motus 
phenomena  humanae  cognitioni  exhibeantur  ? 
Jam  longius  provecti,  hoc  tandem  nobis  pro 
nostro  jure  sumamus,  ut,  illos  motus  cerebri  et 
medullae  spinalis  qui  non  synchrone  cum  cor¬ 
dis  motu,  ut  vulgo  putatur,  sed  respiratione 
agunt,  aptos  ac  valentes  arbitremur,  et  ad  pro¬ 
movendam  illam  circulationem  et  fluidum 
nervosum  per  totum  corpus  diffundendum. 

Talem  cerebri  motum  descripsit  Halleeus 
dilucidis  et  distinctis  verbis  ‘‘  cum  duplicem 
“  in  cerebro  motum  toties  ipse  sim  contempla- 
tus,  cum  duram  membranam  totam  una  cum 
‘‘  cerebro  elevari  viderim  et  subsidere,  non  ta- 
“  men  aeterna  veri  dignitas  permittit  hic  cum 
“  cl.  viris  sentire,  aut  durae  membranae  mo- 
“  tum  aliquem  propriam  tribuere.  Denique  is 
‘‘  motus  quem  in  cerebro  duplicem  descripsi- 
“  mus,  non  est  a  duro  ejus  visceris  involucro, 
“  cum  ipsum  cerebrum  manifesto  moveatur, 
ej usque  motus  deleto  eo  involucro  integer 

supersit.*”  Nec  minus  diserta  oratione  mo¬ 
tum  medullae  spinalis  Magendius  nuper  de¬ 
signavit.”! 

Quodsi  in  hoc  tentamine  hypotheses  com¬ 
minisci  et  ad  earum  leges  naturam  ipsam  re¬ 
vocare  sustinuissem,  potuissem  haud  dubie 
frequentato  multis  physicis  perfugio  uti,  quaes¬ 
tionem  scilicet  difficilem  esse  et  factorum  max¬ 
ima  premi  egestate,  quorum  sane  copia  omnes 
de  hac  quaestione  recte  sentientes  quasi  manu 
ad  arcem  causae  nostrae  perduceret.  Nobis 
autem  nostra  Academia  magnam  licentiam 
“  dat,  ut  quodcunque  maxime  probabile  oc- 
currat  id  nostro  jure  liceat  defendere.” 


*  Element.  Physiol.  Vol.  IV.  179. 
t  Journal  de  Physiol.  Tom.  II.  201. 


FINIS. 


•fC. 

r 

t  » 


-Otfr<  ^  8r«r{j«| 

‘'  ,  •'  'i-’  >  ■  '  ■  •  ■  '.  <’  ■■  '  c. 


-moo  8f»aifet>q3(flv  Q0j^[  «f felvowp. 


rrri^g^K'  i'j?i 

d  '  •  .  ' 

aifiijli  Jir^ifif  ,a^p|wffrtpr|f^;  sispoY  H 

..  '  ■<:  .  ^ 

iMjxifriO  PiffOOiJ.Iffajf^  jiv'rioi:|> 

«nijfi^ji^ ‘f>  i)Sxyi  ')'i-.I  olvi 

?.hhVl  .  4^io^ftffiJ<i  ouxJifOff  \sii:v.^'(iyyn;\ 

'►">*  y‘<lnr\oxi  er(iL<;£ra  oupnfj')FmJp i f  45b 


i» 


«w*^. 


'  t  l  «• 


r  iTrju’'’' 


I.V*  ■:  •■•^  H, 
,.  t  W  . 


t  •  ’  ' 

\T  M'/  ••  ‘ 


'^1 


n-‘  - 


;-..^  Si.u.i  ^  atIyi^' i  ^r*  .jjn  y,‘ 

•.-^  ,  tM- 

t  » 

:/^IXI:t,  (n;>35'Jiv.' <fi 

‘  f-V.-?  •  s  • 


I  _ 


; '  r-t 


^  ^  tt  j 

..  '■ 


•'"i*' 

''I 

^  ;,:w 

;vM 

: 

'C-VJ 


.7.' 

^>*ri 


■'J^v3 


jii 


, 

)\ 


•  'j 

.'"iWI! 


